google/wiki40b huggingface dataset:
Myeik

Myeik eller Mergui (မြိတ်မြို့, myeikmyo) er en by i Burma. Den ligger i Tanintharyiregionen, i den sørlige del av landet, 900 km sør for hovedstaden Nay Pyi Taw. Myeik ligger 15 meter over havet og folkemengden var på cirka 115 000 innvånere ved folketellingen i 2014.

Geografi

Terrenget rundt Myeik er hovedsakelig flatt, men not nordvest er det kupert. Havet er nær Myeik mot nordvest. Rundt Myeik er det ganske tettbefolket, med 83 innvånere per kvadratkilometer. Trakten rundt Myeik består hovedsakelig av våtmarker.

Klima

Klimaet i området er temperert. Årsmiddeltemperaturen er 22 °C. Den varmeste måneden er mars, da middeltemperaturen er 26 °C, og den kaldeste er august, med 10 °C. Gjennomsnittlig årsnedbør er 3 149 millimeter. Den våteste måneden er juni, med i gjennomsnitt 599 mm nedbør, og den tørreste er desember, med 6 mm nedbør.
Oneida (folk)

Oneida (eget navn: onyota'a:ka eller onayotekaonotyu) er et folk av nordamerikanske indianere og en av de fem opprinnelige stammer i irokeserføderasjonen (Haudesonaunee). De levde opprinnelig i de sentrale deler av den amerikanske staten New York omkring innsjøen Oneida og i Oneida County. 
Nå er de organiserte i fire anerkjente stammegrupper: Én i New York, en i Wisconsin i og omkring byen Green Bay samt to i den canadiske provinsen Ontario i henholdsvis Six Nations of the Great River og litt lengre mot sør i Southwold.
Andreas Bjelland

Landslaget

Andreas Bjelland debuterte for det danske A-landslaget den 17. november 2010 i en venskapslandskamp mot Tsjekkia, og bidro også med å få Danmark med til EM 2012 i Polen og Ukraina, da de slo Kypros og Portugal EM-kvalikken.
Han ble tatt ut i Danmarks bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Zagreb lufthavn

Historie

Den første flystripen som ble anlagt i Zagreb ble bygget i 1909 i bydelen Črnomerec, vest i Zagreb. Den ble brukt av Slavoljub Eduard Penkala for flyene han designet.
I 1927 landet Charles Lindbergh på flystripen i Borongaj (øst for Zagreb) etter at han krysset Atlanterhavet.
Flyplassen begynte med passasjertrafikk 15. februar 1928.
Etter andre verdenskrig ble all kommersiell trafikk flyttet til en tidligere flybase ved byen Lučko, sørvest for Zagreb, 1. april 1947. Lučko betjente 167 000 passasjerer i 1959.
20. april 1962 ble flyplassen enda en gang flyttet, denne gang til dens forrige plassering i Pleso. Det ble først åpnet en 2 500 m lang rullebane og en terminal på 1 000 m².
En ny 5 000 m² terminal ble bygget i 1966 og i 1974 ble den utvidet ytterligere til 12 000 m². I tillegg ble rullebanen forlenget til dagens 3 250 m. 
28. mars 2017 åpnet ny terminal for offentligheten.
Skrubber

Skrubber er en generell betegnelse på gassvasker eller dråpefanger. Skrubbere anvends ofte til rensing av røyk og avgasser fra kraftverk og annen industri for å fjerne partikler, svoveldioksid og tungmetaller. En skrubber kan også anvendes til varmegjenvinning ved røykgasskondensering.

Funksjon

Avgassene fra forbrenning kan inneholde miljøskadelige substanser og en skrubber kan fjerne eller nøytralisere disse. Det finnes fler typer skrubbere avhengig av hva de skal anvendes til.

Våtskrubber

En våtskrubber anvendes til å rense luft, røyk, støv og andre luftbårene forurensninger. I en våtskrubber anvendes en væske som kommer i kontakt med luftforurensningen og fanger opp denne. Væsken kan være vann, slurry eller reagensløsninger avhengig hva forurensningen består av. Effektiviteten er avhengig av kontaktarealet med luftforurensing for eksempel ved å spraye skrubbervæsken i en gardin som forureningen må passere gjennom. En våtskrubber kan avgi mye vanndamp som kan være synlig, derfor installeres oftest en dampfelle i eller sammen med skrubberen.

Tørrskrubber

En tørrskrubber inneholder et system for sirkulere et absorberende materiale i gasstrømmen og og et system for å fjerne reaksjonsprodukter og overskudd av absorbsjonsmateriale. Det brukes ikke eller i svært liten grad noen væske. Oftest anvendes tørrskrubbere til å fjerne sure gasser (som svoveldioksid, hydrogenklorid) hovedsakelig fra forbrenningskilder.

Avfallstoffer fra skrubbere

En skrubber fjerner luftforurensninger og overfører de til væskeløsning, pasta- eller pulverform. Dette avfallet må taes hånd om og resirkules eller deponeres.

Bakteriespredning

Skrubbere har ikke vært knyttet til spredning av bakterier slik som f.eks kjøletårn før et utbrudd av legionella i Østfold i 2005.
De nederlandske Antiller under Panamerikanske leker 1955

De nederlandske Antiller under Panamerikanske leker 1955. De nederlandske Antiller deltok i de andre Panamerikanske leker som ble arrangert i Mexico by mellom 12. og 26. mars 1955. De kom på sekstendeplass med en sølv- og tre bronsemedaljer.
Kevin Spacey

Biografi

Kevin Spacey ble født Kevin Spacey Fowler i South Orange i New Jersey, men vokste opp i California. Etter å ha satt fyr på søsterens trehus ble han sendt på militærskole. Dramatimer satte en stopper for Kevins utagerende tendenser, han gikk ut av ungdomsskolen som beste elev og avgangstaler. Spacey studerte drama ved Juilliard i New York i en periode, men sluttet uten å ta eksamen. 
En av de første rollene Kevin fikk på Broadway var i Gjengangere av Henrik Ibsen, han spilte mot blant andre Liv Ullmann. 
Etter å ha vært en suksess på scenen begynte Spacey å orientere seg mot film. Den første store rollen fikk han i filmen Consenting Adults regissert av Alan J. Pakula, senere fikk han stor oppmerksomhet i filmer som Swimming With Sharks og Hostile Hostages. Det store gjennombruddet fikk han imidlertid først med suksessen De mistenkte der han spilte Verbal Kint. Han vant Oscar-pris for beste birolle for denne rollen. 
Spacey spilte massemorder i filmen Se7en i 1995. Etter å ha vunnet sin andre Oscar for rollen som Lester Burnham i American Beauty valgte han en ny retning for karrieren. Spacey tok seg jobb som kreativ leder ved teateret Old Vic i London i 2003. Her har han hatt variert suksess. Han sier at han vil prioritere teateret i en ti års periode, og bare vil ta filmroller når timeplanen tillater det. 
I 2006 var Spacey å se som skurken Lex Luthor i Bryan Singers film Superman Returns. Han har også gjennomført prosjekter som regissør, filmen Albino Alligator var debuten hans på dette området. Fra tidlig i karrieren har Spacey hatt et ønske om å lage film om sangeren Bobby Darin, dette resulterte i filmen Beyond the Sea i 2004 (der han gjorde all syngingen selv). Han produserte og spilte i filmen 21 i 2008. Han spilte rollen som «Francis Underwood» i Netflix-serien House of Cards fra 2013 til 2017.
Spacey har alltid vært hemmelighetsfull om sitt privatliv. Han sier: «Jo mindre publikum vet om meg som person, jo lettere vil det være for dem å tro på rollefigurene jeg fremstiller». Spacey har to søsken, en bror, som er Rod Stewart-imitator, og en søster. 
Spaceys store idol er skuespilleren Jack Lemmon (1925–2001). De spilte mot hverandre i filmene Far (1989) og Glengarry Glen Ross (1992). Han er personlig venn med tidligere president Bill Clinton, og tilhenger av Det demokratiske parti.
Kevin Spacy spiller en sentral rolle i videospill Call of Duty: Advanced Warfare som hovedskurken i spillet.
Rame Bluff

Ramme Bluff er et klipperikt nes på sørvestsiden av Ray Promontory som ble dannet av et framspring fra Dulo Hill og som markerer nordsiden av President Beaches på Byers Peninsula på Livingston Island i Sør-Shetlandsøyene i Antarktis. Området ble besøkt av selfangere på 1800-tallet.
Øyen er oppkalt etter stedet Ramme i Cornwall i Storbritannia.
Neset ligger 2,12 km sørøst for Start Point, 2,9 km sørvest for Voyteh Point, 4,66 km nord-nordvest for Laager Point og 2,77 km nord-nordøst for Herring Point på Rugged Island.
Pourquoi Pas Island

Pourquoi Pas Island er en øy i Antarktis, beliggende i Marguerite Bay utenfor vestkysten av Antarktishalvøya. Den er om lag 26 kilometer lang og mellom åtte og 18 kilometer bred. Øyas høyeste punkt, Mount Verne, måler 1635 moh. og dominerer den søndre delen av øya.
Sørvestsiden av øya ble observert av Jean-Baptiste Charcots andre antarktisekspedisjon 1908–1910. Øya ble kartlagt mer grundig av British Graham Land Expedition (BGLE) 1934–37, og den ble da navngitt etter Charcots ekspedisjonsskip, «Pourquoi-Pas?».
Tennis under Stillehavslekene 1966

Tennis under Stillehavslekene  1966. Tennis var en av flere sporter som var med i de andre Stillehavslekene som ble arrangert i Nouméa i Ny-Caledonia i perioden 8. til 18. desember 1966. Det var andre gangen som tennis var med på programmet i stillehavslekene. Det var tre lagkonkurranser, en for menn, en for kvinner og en mixedlagturnering. Ny-Caledonia ble beste nasjon, de vant alle tre gullmedaljene.
Arbeidermesterskapet i friidrett 1933

Arbeidermesterskapet i friidrett 1933 ble arrangert i Oslo av Arbeidernes Idrettsforbund. De fleste øvelsene gikk av stabelen 27. og 28. august. Mangekampøvelsene og 10 000-meteren ble avviklet tidligere den samme måneden.
Neriene peltata

Utseende

Neriene peltata er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Både hannen og hunnen er ganske like hverandre. Forkroppen er noe bred bakerst, men smalner framover, på ryggsiden har den noen radiære lysere stråler som går fra midten og ut mot kantene. Men farger og mønster kan variere. Bakkroppen er hos hunnen stor og kuleformet, hannens bakkropp er litt slankere. Undersiden av bakkroppen har en stor lys femkantet gjenkjennelig flekk. Beina har ikke striper eller med mange lyse og mørke ringer. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Neriene peltata finnes i lav vegetasjon, eller på de nederste grenene av trær og busker. De er predatore, og bygger små teppelignende fangstnett, disse har flere «etasjer» med tallrike silketråder som går på kryss og tvers. Edderkoppen henger vaktsomt, oppned (med buken opp), litt høyt i fangsnettet. De er hurtige edderkopper og tar straks et eventuelt byttedyr. Om de blir forstyrret klatrer eller slipper de seg ned fra nettet.
De er kjønnsmoden fra tidlig om sommeren til høsten. Kjønnsmodne hanner bygger sjeldent fangstnett, men vandrer vanligvis rundt på leting etter en hunn. De lever vanligvis ikke lenge etter en parring.
Spray (fotball)

Fotballspray (også kalt dommerspray og frisparkspray) er en vannbasert spray, patentert av brasilianeren Heine Allemagne i 2002. Sprayen brukes av fotballdommere for å markere korteste tillatte avstand mellom motstanderlagets spillere og ballens plassering under frispark, og ble i VM-sammenheng første gang benyttet av Yuichi Nishimura under åpningskampen mellom Brasil og Kroatia i VM 2014.
I Norge ble fotballsprayen tatt i bruk i semifinalene i cupen for menn i 2014.

Tekniske data

Sprayboksen inneholder ca. 80 % vann, ca. 20 % butan og under 1 % surfaktant. Butanet ekspanderer under trykkforandringer, og det formes dermed små dråper av butan (fylt av vann) på gresset. Butanet fordamper etter kort tid, og kun vannet og surfaktantet ligger igjen. Alt forsvinner etter ca. ett minutt.
Scott Pilgrim vs. the World

Handling

Scott Pilgrim (Michael Cera) er en arbeidsledig 23-årig mann som spiller i et middelmådig band og dater en 17-årig skolejente, Knives (Ellen Wong). Han er imidlertid fornøyd med livet, helt til han møter Ramona Flowers (Mary Elizabeth Winstead), som han er sikker på er hans ekte kjærlighet. Men det viser seg at det å få Ramona og leve lykkelig alle sine dager ikke blir så lett – hun har nemlig syv onde drittsekker til eks-kjærester. Men Scott har ikke tenkt til å gi opp, og han ender opp med å prøve å beseire dem alle.
Afrikamesterskapet i triatlon 2018

Afrikamesterskapet i triatlon 2018 ble arrangert 21. og 22. april 2018 i Rabat i Marokko.
Øivind Eckhoff

Familie

Eckhoffs foreldre var litteraturhistoriker, professor Lorentz Eckhoff (1884–1974) og Halldis Bomhoff (1885–1963). Han var samboer 1949–66 med sosionom Arne Heli (1924–2006).

Yrkesliv og musikalsk virksomhet

Eckhoff var amanuensis i musikkvitenskap ved Universitetet i Oslo 1965–1983.
Han begynte å spille piano som syvåring. Sin klaverdebut holdt han i Oslo 30. november 1945, og han tok musikkpedagogisk eksamen ved Musikkonservatoriet i København 1953. Fra 1942 til 1960 var han knyttet til Riefling Klaverinstitutt som klaverpedagog, og opptrådte flere ganger i NRK radio som pianist.

Vi som føler annerledes

Øivind Eckhoff satte også spor etter seg i kampen for homofil frigjøring. Han var med helt fra starten av Det Norske Forbundet av 1948, og satt en stund i styret. I 1957 kom ham med boken Vi som føler annerledes. Homoseksualiteten og samfunnet. Boken ønsker å forklare årsakene til homoseksualitet, samt å klarlegge homoseksuelles vanskelige situasjon og plass i samfunnet. Boken ble utgitt under pseudonymet Finn Grodal. Vi som føler annerledes er Norges første vitenskapelige bok om homoseksualitet og en av de få norske fagbøkene som er skrevet om emnet. Med denne boken ble benevningene homofil/i og heterofil/i innført i norsk offentlighet. Heli hjalp til med å samle inn relevant litteratur og brevene til "Finn Grodal" fra folk i hele landet. Heli skriver både om samboerforholdet og tilblivelsen av Vi som føler annerledes i boken Åpen om det forbudte.
Colonia Valdense

Historie

Byen ble grunnlagt i 1856 av valdensere innvandrere fra Piemonte.  Kommunen ble etablert i 2013.

Transport

Ruta 1 forbinder Colonia Valdense med Montevideo (øst) og Colonia del Sacramento (vest).
San Luigi dei Francesi

San Luigi dei Francesi er et barokk kapell i Roma, innviet til den franske helgen Ludvig IX.
Ved Cappella Contarelli i kapellet vises kjente malerier av Caravaggio, som «Matteus' kallelse», og «Matteus' martyrium» og «Matteus og engelen».
Erlend Dahl Reitan

Rosenborg

27. mars 2015 fikk han sin A-lagsdebut for Rosenborg i en treningskamp mot Kristiansund.
13. april 2016 fikk han sin offisielle A-lagsdebut for Rosenborg mot Åfjord i 1. runde i cupen.
18. september 2016 fikk han sin Tippeliga-debut for Rosenborg mot Start. Han scoret også sitt første Tippeliga-mål for Rosenborg på straffespark i samme kamp. I sin andre kamp scoret han igjen etter bare fire minutter mot Vålerenga.
1. november 2016 skrev han under på sin første A-lagskontrakt med Rosenborg. Han skrev under på en 3-årskontrakt ut 2019.
6. november 2016 ble han tildelt Ivers talentpris i pausen mellom Rosenborg og Bodø/Glimt.
I sesongen 2016 var han med å vinne både Tippeligaen og Cupfinalen.
22. desember 2017 skrev han under en ny treårskontrakt med Rosenborg ut 2020.
26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
I sesongen 2018 var han med å vinne Eliteserien og Cupen.

Bodø/Glimt (lån)

12. juli 2017 ble han lånt ut til OBOS-liga-laget Bodø/Glimt.
6. august 2017 fikk han sin første kamp for Bodø/Glimt mot Arendal.
19. september 2017 scoret han sitt første mål for Bodø/Glimt mot Tromsdalen.
Sesongen 2017 var han med på å rykke opp fra OBOS-ligaen til Eliteserien med Bodø/Glimt.
16. januar 2019 ble han igjen lånt ut til Bodø/Glimt ut sesongen 2019.
Gustavia

Gustavia er hovedstaden og eneste by på Saint-Barthélemy (St. Barts), en fransk øy i det østlige Karibien. Saint-Barthélemy blir sammen med Saint-Martin 24 km unna administrert under Guadeloupe, som er et oversjøisk departement tilhørende Frankrike. som er administrert fra øya Guadeloupe ikke langt fra Saint-Barthélemy. Det bor ca. 3 000 i Gustavia.
Gustavia er oppkalt etter den svenske kongen Gustav III. Byen fikk sitt navn i 1784 da øya ble svensk. Det opprinnelige franske navnet var Carenage.
Gatenavnene i Gustavia er skiltet på svensk, mens alle offisielle kart har franske navn.
Det er få bygninger av historisk interesse i Gustavia på grunn av orkanen med påfølgende bybrann i 1852. Den eldste bygningen på øya er Sofia Magdalena kirketårnet fra 1799.
Svenskene bygde tre fort rundt havnen i Gustavia. Fort Oscar vokter fremdeles havnen ved La Pointe, men er stengt for publikum. Fort Gustav ved byporten kan besøkes men det er ikke mye å se. Fort Karl er nå kun et minne.
Prins Eugens kulturpris

Prins Eugens Kulturpris er som navnet hentyder oppkalt etter kunstneren prins Eugen (1865–1947), som var sterkt knyttet til Norge og som hele sitt liv arbeidet for å styrke svensk-norske forbindelser.
Gjennom sin stilling var kunstnerprinsen sterkt forbundet med norsk offentlig liv og fulgte spesielt kulturlivet nøye og gav yngre kunstnere og kunstutøvere sin støtte. Han tok også del av hva musikklivet hadde å tilby og satt i komiteen for byggingen av Stockholms konserthus. Han var også godt kjent i de litterære kretser og en aktiv leser av skjønnlitteratur, historie og politikk.
Prins Eugens Kulturpris ble innstiftet i anledning 100-årsmarkeringen av unionsoppløsningen mellom Norge og Sverige i 1905 etter initiativ fra den norske ambassaden i Stockholm i samråd med kronprinsesse Märthas kirkeforsamling i Stockholm og Prinsesse Märtha Louises kulturfond. Kulturprisen gis til en norsk og en svensk artist eller kunstner som i sin virksomhet også har bidratt til å styrke svensk-norske forbindelser. Prisen består av ett diplom og 50 000 SEK, og deles ut i forbindelse med Norges ambassades tradisjonelle julekonsert i Stockholm.
Tidligere har prisen blitt delt ut av dronning Sonja, kronprinsesse Victoria og prinsesse Madeleine.
Ivie Anderson

Sangtype

Anderson var ikke i og for seg noen bemerkelsesverdig sangerinne, men i Ellingtons orkester passet hun perfekt, og her ble hennes evner utnyttet i full utstrekning og på rett måte. På de mange plater der hun synger med Ellington-orkesteret viser hun ofte sin varme og mørke stemme, som hun bruker med stor overbevisning og innfølingsevne.
La Rance tidevannskraftverk

La Rance tidevannkraftverk er et kraftverk i munningen av den korte, men vannrike elva Rance i det nordvestre Frankrike. Kraftverket ligger ved byen Saint-Malo i Bretagne, på sørkysten av Den engelske kanal. Dette er et tidevannskraftverk, med installert effekt på i alt 240 MW vannkraftkapasitet fordelt på 24 turbiner.  Årlig produksjon av elektrisk kraft er ca. 0,6 TWh (600 GWh), det vil si at gjennomsnittseffekten gjennom døgnet hele året er 68 MW.
Damanlegget er 750 meter langt, og strekker seg over elva 5 km sør for Saint-Malo og byen Dinard. Tidevannsmøller er ikke noe nytt i elva Rance, som har meget stor forskjell på flo og fjære – inntil 13,5 meter akkurat her. Drenering og bygging av kraftanlegget startet i 1963, etter at oppdemmningen (1960–63) var fullført. Det ble åpnet i november 1966 av president Charles de Gaulle, som verdens første og fremdeles største kraftproduserende tidevannsanlegg. Tidevannsbassenget er på inntil 22,5 km².
Anlegget har ført til en del tilmudring av vannløpet, med den følge at sammensetningen av fiskebestandene er endret. Tobis (Ammodytes tobiatus) har forsvunnet, mens havabbor (Dicentrarchus labrax) har vendt tilbake til elva etter å ha vært borte fra området.
Burchard II av Schwaben

Bakgrunn

Burchard tilhørte som sønn av Burchard I en av de førende familier sørvest i østfrankernes rike.

Tidlig virke

Han var sterkt medvirkende i de voldsomme sammenstøt som år befestiget opprettelsen av hertugdømmet Schwaben ved begynnelsen av 900-tallet. Sammen med sin hustru grunnla han Kloster St. Margarethen i Waldkirch, for kvinner av adelig byrd, og dette bidro til å utvide hans innflytelse i områdene rundt elven Rhinens øvre partier.
Da Burchards far, Markgreven Burchard (I) av Churräthien, forsøkte å utvide sitt område, men Salomo III av Konstanz og pfalzgreven Erchanger var sterkere. Maktkampen endte med at de fikk ham henrettet for høtforræderi  i 911. Da dro Burchard og hustruen Reginlinde i eksil til Italia - enten ble de tvangssendt dit, eller så flyktet de dit til slektsforbindelser. Han vendte tilbake i 914 og kjempet mot den østfrankiske kongen Konrad I. I 915 sluttet han seg til Arnulf I av Bayerns rekker i kampene mot magyarene..

Hertug av Schwaben

År 917 ble han hertug av Schwaben og av det tilgrensende Raetia. I sine urkunder førte Burchard sitt herskervelse som hertug av Schwaben etter kongelig forbilde tilbake til Guds nåde (divina annuente gratia dux Alamannorum). 
Ved å underkaste seg den nye kongen Henrik I og i 919 forsvare Schwaben mot et angrep fra Øvre Burgund fikk Burchard vidtgående rettigheter, også over kirken, og kunne så stabilisere hertugdømmet. Han forsonte seg snart med Rudolf II av Burgund som giftet seg med Burchards datter Bertha.
Burchard døde ved Novara i et felttog der han støttet sin svoger Rudolf II. Novara ble forsvart av styrker under erkebiskop Lambert av Milano. Burchard ble overfalt og drept i slutten av april 926.
Jerpset gård

Jerpset gård er en gård på Vestmarka i Eidskog, Hedmark. Den er kjent fra krigen mot Sverige 1807–1814. I mai 1808 hadde deler av et svensk jegerkompani installert seg på Jerpset, både i våningshuset og på låven. Eieren Trond Jerpset tjenestegjorde på Kongsvinger festning. Han hadde som særskilt oppdrag å skaffe opplysninger om svenskene. Da han erfarte at gården var besatt, ble han veiviser for kaptein Wilhelm Jürgensen med det Leirdalske lette Infanterie-Compagnie og 65 Åmodtske skiløpere fra festningen til Vestmarka. Natten mellom 23. og 24. mai tilbrakte de i skogen, og de kom fram til Jerpset ved midnatt 24/25. Det sto en svensk vakt ved det som senere er kalt Svenskesteinen. Vakten ble uskadeliggjort av Trond, og kampen begynte. Lederen for svenskene, løytnant Baron Ulfsparre ble under kampen stukket ihjel, 3 svenske og en norsk soldat ble drept. 24 mann ble gjort til nordmennenes fanger. Resten rømte. Det er fortalt at under skytingen sto kona til Trond inne i grua med sitt minste barn i armene. På 1930-tallet var det fortsatt blykuler i veggene på et uthus. I 1908 ble det reist en bautastein til minne om slaget. Trond var en av dem som ble tildelt Dannebrogsmedaljen for sin innsats.
Loffe blir polis

Handling

Lofferen Loffe blir politi ved en tilfeldighet.
Arvidsjaur kommune

Etymologi

Navnet «Arvidsjaur» har ingenting med mannsnavnet Arvid å gjøre, men kommer fra det umesamiske ordet árviesjávrrie, avleda fra árvies («gavmild» eller «den som gir mye») og jávrrie («sjø»), og henspiller på fisket i den nærliggende innsjøen med samme navn. Aruens jäff var i 1607 navnet på den samebyen der Arvidsjaur kirke ble bygd.

Samisk språk

Samisk har status som offisielt minoritetsspråk i kommunen og Arvidsjaur inngår i forvaltningsområdet for samisk språk i Sverige.

Administrativ historikk

Sogndanninga i nordlige deler av Sveriga var sein; Arvidsjaur sogn ble danna i 1606 ved oppdeling av Piteå sogn. Deretter var det noen flere oppdelinger fram til kommunalreformen i 1863, og landskommunen Arvidsjaur ble danna. Kommunen har ikke blitt slått sammen med andre kommuner, men har samme grenser som sognet hadde i 1863. Mellom 1895 og 1962 utgjorde Arvidsjaur et municipalsamhälle.

Geografi

Arvidsjaur kommune ligger ved Inlandsbanan midt i landskapet Lappland, ca. 110 km sør for Polarsirkelen.

Næringsliv

Næringslivet i kommunen domineres av skogsindustrien, turistnæring og av offentlig sektor ved blant annet Arméns jägerbataljon. Det er 420 bedrifter som opererer i kommunen.
Dessuten prøves franske, italienske og tyske biler ut i kommunen for å teste vinterklimaet på bilene.

Samferdsel

Fra Arvidsjaur lufthavn går det daglige fly til Stockholm. Inlandsbanan går også gjennom Arvidsjaur. E45 går gjennom kommunen.